Salimalia apuso

La Salimalia apuso aŭ Salimalia apodo (Apus salimalii, laŭ kio ankaŭ Apuso de Salim Ali), estas mezgranda birdo, laŭ aspekto simila al hirundo aŭ murhirundo. Ĝi estas, tamen, tute nerilata al tiuj paseroformaj specioj, ĉar la apusoj estas en la ordo Apodoformaj. La simileco inter tiuj grupoj estas konsekvenco de konverĝa evoluo respegulante similajn vivmanierojn. Apusoj havas tre mallongajn krurojn, kiujn ili uzas nur por alkroĉiĝi al vertikalaj surfacoj. Ili neniam sidiĝas libervole sur la tero, kaj pasigas la plejparton de sia vivo en la aero, manĝante insektojn, kiujn ili kaptas per siaj bekoj. Ili eĉ trinkas, pariĝas kaj eĉ dormas dumfluge.

La scienca nomo de ilia genro devenas de la greka vorto απους, apous, signifante "sen piedoj". La apusoj de Salim Ali pasigas la plejparton de siaj vivoj en la aero, vivante de la insektoj, kiujn ili kaptas per siaj bekoj.

La apuso de Salim Ali reproduktiĝas de la orienta Tibeta Altebenaĵo orienten tra la okcidenta provinco Siĉuano, Ĉinio. Ĉi tiu specio estas migranta; tamen, ĝia travintra teritorio estas nekonata. Ĉi tiu apuso estas pli longvosta kaj havas pli mallarĝan blankan pugon kompare kun aliaj specioj en la komplekso. Studo de 2011 apartigis ĉi tiun specion de la komplekso nomita forkvosta apuso, kaj multaj taksomoniistoj agnoskas ĝin kiel propran specion.

Ĉi tiuj apusoj konstruas siajn nestojn sur klifoj, kaj demetas 2 aŭ 3 ovojn. Apuso revenas al la sama loko jaron post jaro, rekonstruante sian neston kiam necese.

La apuso de Salim Ali estas similaj laŭ grandeco al la Ordinara apuso, kaj ili estas nigraj krom blanka pugo. Ili distingiĝas de parte leŭcisma apuso per la pli profunda vostoforko, pli longaj flugiloj, pli granda kapo kaj pli granda blanka gorĝomakulo. Ĝi antaŭe estis miskategoriigita kiel alternativa nomo por Apus pacificus kanoi.

Kaj la ordinara nomo kaj la specia epiteto de tiu ĉi specio estas honoroj al la barata ornitologo Salim Ali.

 Referencoj 

 Swifts de Chantler kaj Driessens, 




Eksteraj ligiloj

Kategorio:Apusedoj
Kategorio:Birdoj de Ĉinio